
2 LAROSADELS VENTS 


Editorial 


Un any de revoltes 

Aquests dies es complirà el primer aniversari dels fets del 15 de Maig que 
van omplir les places d’anhels de transformació del sistema actual. 
Aquests fets, que van ser l’expressió de les demandes de canvis en la 
gestió de la res pública per part d'una part molt important de la població, 
han evolucionat vers l'autogestió, la descentralització i la coordinació de 
les diferents lluites que actualment s'estan portant a terme arreu el 
territori. 

Les nombroses i multitudinàries mobilitzacions plantegen un panorama 
esperançador a mig termini pel que fa a la presa de consciència i a la 
capacitat de confrontació: la “#primaveravalenciana” i la “marea 
grogues” en el camp de l'Educació, les mobilitzacions a la CAC^ i a les 
Balears perquè el català sigui la llengua vehicular del sistema educatiu o 
les recents mobilitzacions per derogar la reforma laboral plantejada pel 
PP a l'Estat espanyol són només uns dels possibles exemples que així ho 
semblen demostrar. 


Per suposat que aquestes lluites també plantegen contradiccions i 



“estranys companys de viatge” de les llibertàries i llibertaris que hi 
participem però això més que una rèmora ha d'encoratjar-nos per 
aconseguir els nostres desitjós d'emancipació personal, social i nacional. 

Per aconseguir aquests desitjós cal que els donem forma i que els 
plantegem de manera concreta perquè la societat en el seu conjunt pugui 
avaluar i fer-se seves les nostres alternatives. Cal lluitar perquè els nostres 
projectes guanyin la centralitat que van gaudir en el segon quart del 
passat segle i cal fer-ho potenciant les assemblees als nostres pobles i 
barris, a les nostres feines i als nostres espais de lleure. 

Però per fer realitat aquestes alternatives també hem de treballar dins 
l'àmbit llibertari. És necessari donar forma a un projecte amb cara i ulls 
que puguem presentar a la societat. És necessari que ens preparem per al 
combat de les idees i quina millor manera que bastint un projecte des del 
que treballar perquè les nostres propostes guanyin la centralitat. Ja és 
hora de donar forma al nou món que portem al nostres cors. 

1- Comuntitat autònoma de Catalunya 

La Rosa dels Vents 

Publicació de debat llibertari als Països Catalans 

Si vols col·laborar amb La Rosa dels Vents, ja sigui distribuint, escribint, 
traduint, anunciant-te o fent una subscripció solidària... possa't en 
contacte amb nosaltres a: 

La Rosa dels Vents 
Ateneu Llibertari de Sants 
C/ Maria Victòria, 10 
08014 Sants, BCN 

O via correu electrònic: correu@larosadelsvents.cat 

També pots trobar-nos a internet: http://larosadelsvents.cat 

La opinió expressada en els articles ho són de la persona autora en 
particular i no tenen perquè ser compartits pel col·lecitiu editor. 

Portada: Acció davant la Borsa de Barcelona 
Esquerra: Acció a la seu del BBVA a pg Gràcia 



I 


LAROSADELSVE^TS 


Opinió 3 


Grans esdeveniments, grans negocis 


La posició és clara, al crit de “de cap manera” i en oposició a 
aquells que ens intenten acusar de NIMBY’sÉ La crítica va més 
enllà del puntual rebuig a un projecte, perquè no cal entrar massa 
en el detall dels múltiples exemples que tenim per tot el territori 
per veure com la immensa majoria acompleixen amb major o 
menor grau aquestes dos grans premisses, l’egolatria o 1’avarícia. 


És ben sabut que els magnataris, fruit de fegocentrisme associat al 
càrrec, volen deixar una petjada per la posteritat que 
l’immortalitzi. Caps de diverses civilitzacions i religions iniciaven 
guerres on buscaven crear o recuperar grans imperis sota banderes 
reials, nacionals, dinàstiques, polítiques, religioses, etc. on el que 
menys importava era el nombre de víctimes es clar, i es cercava 
poder i riqueses. En acabat feien erigir-se mausoleus en forma de 
piràmides o de temples, arcs de triomf, estàtues, columnes, 
tòtems, obeliscs, o pintar-se quadres, fer-se escriure biografies, 
memòries o cròniques... Les característiques d'aquests monuments 
varien depenent del pressupost i de la mà d'obra disponible, 
moltes vegades presonera o esclava. Alguns afortunats varen 
veure finalitzats els seus encàrrecs i d'altres varen ser esborrats per 
altres que posteriorment decidiren oblidar aquell passat. El llegat 
que ens ha arribat fins el dia d'avui de tots aquests recordatoris 
omplen espais a l'aire lliure o en pobles i ciutats, en museus, 
biblioteques, etc. i formen part de la nostra història. Si a aquests 
egos interessats en deixar un llegat per la posteritat li sumem els 
perversos interessos de la vida terrenal com poden ser el poder i la 
riquesa, la combinació pot ser explosiva. Pensem amb la quantitat 
de diners que pot guanyar algú que disposa d’un terreny on s’hi 
llauren patates i de manera casual es requalifica per fer-hi un 
polígon industrial, un nou districte d’innovació tecnològica, un 
port de luxe, zona residencial, un cementiri nuclear, de serveis per 


fer-hi hotels per una exposició de projecció universal, uns 
equipaments esportius per a uns Jocs del Mediterrani, d’unes 
olimpíades o una versió local de Las Vegas. 

Fixem-nos, com aquestes dues balances que esmentàvem abans 
fan que els projectes tirin endavant o no. En la primera, la de 
l’egolatria, si els projectes no es resolen en el termini de 
govemança d’aquell dirigent perilla que les medalles se les pengi 
el que va al darrera. Cal afegir, que en molts casos s’inicien al 
principi del període inter-electoral, doncs moltes vegades aquests 
són vistos amb cert rebuig per l’electorat que podria fer-li perdre 
la re-elecció. En la segona balança, la de l’avarícia, els projectes 
poden arribar a etemitzar-se degut a la fluctuació dels mercats, 
encara que de vegades si l’avarícia és prou gran, i les influències 
són suficients, pot haver-hi mutacions parcials o totals, 
transformant-se en simples caselles d’un tauler del Monopoly. 

Així que davant de qualsevol gran projecte urbanístic de bones a 
primeres dubteu-ne de les intencions, per molt boniques que 
semblin, i intenteu esbrinar sempre què i qui hi ha darrera de la 
iniciativa (promotores, polítics, clubs d’esports, etc.) i qui en son 
els principals beneficiats (propietaris, constructores, explotadores, 
etc.). Un cop hagueu aconseguit aquesta informació de ben segur 
que us espanteu i us acabareu responent vosaltres mateixes a la 
pregunta “com és que ningú m’ha preguntat la meva opinió?” 

1 - “Per una cultura del ‘De cap maneraEditorial n°4 (la 

època) 

Oriol Rigola 





Els sentiments, els valors, les emocions, que experimenten els éssers humans 
sempre han tingut la necessitat de ser expressades, de ser visualitzades cap a la 
societat Així trobem com a través de petons o carícies demostrem amor i afecte a 
qui estimem o com el llenguatge sorgeix d’aquesta necessitat bàsica. També la 
dominació territorial i de persones es visualitza a través de símbols. En el cas del 
domini territorial, s’utilitzen les banderes i escuts, fet que es va començar produir 
durant l’edat mitjana per delimitar fins on arribava el poder de cada senyor, baró, 
compte o rei. Al llarg de la historia aquests símbols han anat evolucionant segons 
les tendències polítiques de cada època, imprimint en aquests els valors dels quals 
es deien defensors les classes dominants del moment. 

A casa nostra hem patit la imposició de símbols com a intent d’implantació de 
certes polítiques. Veiem com s’intenta imposar la normalització de la bandera 
espanyola, símbol de l’ocupació de l’estat a la nostra terra, i de l’atac constant cap 
la cultura catalana, per imposar una cultura (i llengua) única arreu de l’estat per tal 
de legitimar-lo i acabar amb els pobles que hi viuen dins. Però un perill igual de 
gran és la normalització dels símbols del poder local sota la careta de símbol 
cultural. 

La senyera catalana, bandera de l’antiga Corona d’Aragó (corona assassina, 
imperialista i perpetuadora dels valors de dominació i explotació), és un símbol 
que sempre ha representat l’elit de la societat catalana, que representa la 
complicitat amb el poder establert i el joc amb la burgesia. Si que és cert, que en 
moltes ocasions, el poble català ha guiat lluites dignes sota el lideratge de la 
senyera, i es precisament això, un error que porta que aquestes lluites no l’alliberin 
de l’explotació de la seva pròpia classe dominant. Inclús en la revolució social 
més important que ha patit Catalunya, la de 1936, alguns anarquistes i columnes 
de milicians feien onejar la senyera, fent el joc a la generalitat i a la república que 
més tard esclafaria amb traïció dita revolució. 

Des de 1’ independentisme, s’accepta i s’incentiva la senyera com un símbol 
cultural, quan en el fons estan donant suport al símbol de la burgesia rància, 
hereva dels comtes de l’edat mitjana, que sempre han fet el joc a Espanya; símbol 


del poder directe de l’estat espanyol al principat: la generalitat. Involuntàriament 
s’estan normalitzant els valors implícits en un símbol de la classe dominant, 
donant a una lluita amb capacitat alliberadora (com és l’independentisme), un to 
interclassista, i quedant a mercè de la burgesia per poder apoderar-se de la lluita. 

Tot i que els símbols tenen un valor subjectiu, segons l’entom social i segons cada 
persona, l’origen d’aquests no es pot canviar i per tant tampoc el valors implícits 
que porten. L’acceptació de la senyera com a símbol d’unitat nacional, com a 
defensa cultural vers la imposició de la bandera espanyola, no és més que el 
resultat del bombardeig del nacionalisme català dominant durant els últims anys a 
la nostra terra (sempre sense trencar amb Espanya). Igual que s’intenta 
normalitzar la bandera espanyola (monàrquica) dins l’esquerra espanyola, traient- 
li el seu valor històricament feixista, o com s’ha aconseguit a Israel normalitzant 
la bandera israeliana dins l’ideari d’esquerres. 

De la mateixa manera que el poder ha creat símbols per tal d’assegurar la 
dominació i els seus privilegis, en els moment en els quals els explotats han estat 
conscients de la seva condició han creat símbols per visualitzar les seves lluites. 
L’error de moltes d’aquestes lluites ha estat adoptar discursos poc ferms o radicals 
i símbols neutres que ha donat la capacitat al sistema de poder-los assimilar 
perquè no representin un perill real pel sistema d’explotació permanent en el que 
vivim. Així com l’independentisme radical va crear una bandera pròpia incapaç 
de ser assimilada dins l’estat espanyol, l’estelada (blava), i més endavant des de 
l’esquerra radical i independentista se l’hi va donar una altra volta creant una 
estelada amb una orientació política d’esquerres (la vermella), el poble és capaç 
de crear símbols que superin, les limitacions de banderes i escuts de la burgesia. 

Però malgrat la capacitat dels pobles per crear símbols propis, mai cap símbol 
podrà representar a tothom, ni estarà lliure d'interpretacions que donin peu a més 
explotació de l’home per l’home, doncs la vida és real i no simbòlica. 

Ruben 






LAROSADELS VENTS 


Solidaritat 


5 


Solidaritat 15j 


El 15 de juny del 2011, els polítics reunits al parlament pretenien aprovar 
els pressupostos de la generalitat de Catalunya. Uns pressupostos que 
eren un atac flagrant contra el poble català, contra els que menys tenen, 
que volien imposar un sistema cada cop més asfixiant pels explotats, 
mentre els explotadors es beneficien d’aquest muntatge capitalista 
anomenat crisis. Però per aquelles dates el poble català ja donava senyals 
d’estar despertant. Així doncs en una convocatòria decidida per aturar 
aquest atac, milers de persones es van donar cita per passar la nit del dia 
14 a les portes del parlament per aturar el circ polític del dia 15 de juny. 
Durant les primeres hores del matí es van succeir les 
carregues dels mossos d’esquadra per garantir el 
normal funcionament del circ democràtic. Però aquest 
cop tot hi no poder aconseguir l’objectiu de bloqueig 
del parlament, el poble va ser capaç de desbordar el 
dispositiu policial i anar a trobar els polítics cara a cara. 

Aquell dia van ser ells qui van sentir a la seva pròpia 
pell tot el malestar i misèria que creen les seves 
polítiques, per un dia van ser ells els qui van patir, qui es 
van sentir desprotegits a mercè del poble que dia a dia 
exploten. El mateix president Artur Mas va haver 
d’entrar al parlament en helicòpter i molts dels diputats 
ho van haver de fer en furgonetes dels mossos 
d’esquadra. Tot hi així cal remarcar, l’únic que van haver de patir van ser 
insults, escridassades i alguna escopinada, en contraposició a la seva 
violència policial, que causa morts i ferits. 

Passats aquest fets, el poder no va poder assimilar aquesta rebel·lió contra 
els seus representants, i va posar en marxar tot el seu potencial mediàtic 
per criminalitzar aquells qui lluiten i intentar dividir els moviments socials 
entre violents i no violents per intentant amagar que el més violent de tot 
és el sistema en el qual ens fan viure. Així doncs la prensa, sempre al 
servei dels poderosos, es va passar dies demanant caps de turc, 
escandalitzant-se pel fet que el poble hagués aixecat la seva veu. Segons 
les paraules del propi president de la generalitat, s’havia traspassat “la 
línea vermella”. 

Després de quatre mesos dels fets tota la criminalització mediàtica va 
donar els seus fruits, quan el jutge Eloi Velasco de l’Audiència Nacional 
va demanar als mossos d’esquadra que detinguessin a les persones que 


tenien identificades. Aquestes identificacions, es van produir a traves de 
les gravacions fetes pels mitjans de comunicació i alguns vídeos 
particulars penjats a la xarxa. Es mostrava un cop més la complicitat entre 
els grans mitjans de comunicació i el poder establert. En total van ser 
imputades 20 persones per un delicte contra les institucions del estat, que 
està penat de tres a cinc anys de presó. Nou d’aquestes persones van ser 
detingudes al carrer, a la sortida de casa o anant a treballar per policies de 
paisa de la brigada d’informació. Unes altres set persones van ser 
detingudes de manera totalment improcedent quan es van a presentar 
voluntàriament als jutjats per rebre la notificació 
del jutge. Aquest fet va comportar un 
enfrontament entre els mossos d’esquadra, obeint 
ordres de l’Audiència Nacional, i el consell 
judicial de Catalunya, un exemple més de fins a 
quin punt les lleis només les han de complir els 
que menys tenen. El fet que l’Audiència Nacional 
fos l’òrgan encarregat de jutjar aquest actes fa 
encara més evident que es tracte d’un procés 
purament polític, on es jutjaran a unes persones 
per participar en mobilitzacions contra les 
retallades. Recordem que aquest tribunal prové 
del antic tribunal de orden público del 
franquisme, que s’encarregava de jutjar tots els delictes polítics. Sembla 
ser que en quaranta anys les coses no han canviat gaire. 

Així doncs demanem solidaritat per totes les persones que pateixen la 
repressió pel fet de lluitar, per les encausades en aquest procés, que no és 
més que un intent de desmobilitzar a la població, un intent de ficar por a 
aquells qui lluiten. Però en moments com aquests quan el poder intenta 
esclafar-nos amb la repressió, quan les coses sembla que es posen cada 
cop més difícils és quan hem de seguir lluitant contra el que ens explota, 
contra qui ens reprimeix, contra aquells que ens criminalitzen per voler 
construir un mon més just. Perquè la seva repressió ens ensenya que 
anem pel camí correcte, que ells cada cop ens tenen més por i nosaltres ja 
l’hem perdut. 

Jo també estava al Parlament hi ho tomaria a fer. 



Ruben 

Debat entre plats 


Crònica del sopar-debat sobre la vigència de 
l'anarcosindicalisme 


En l'últim sopar de la Rosa, vàrem voler debatre la vigència de 
fanarcosindicalisme. El debat el van encetar un membre de la 
CNT i un de Solidaridad Obrera. El paper d'aquests sindicats és 
efectuar pedagogia per donar confiança als treballadors i 
ensenyar-lis que totes fem falta per canviar alguna cosa. En 
aquest moment, es viu més a la feina que a casa, així que 
fanarcosindicalisme, després de 100 anys, encara és vigent. Tot 
i que en el món laboral, no tothom és anarquista, 
l'anarcosindicalisme és un mecanisme per empoderar les 
persones i assolir el comunisme llibertari, però ens manca 
redescobrir noves estratègies de lluita i trobar respostes vàlides 
per a la situació actual. 

També varen sorgir veus contràries a l'anarcosindicalisme, 
criticant-li que sols s'encarrega del món laboral i que no 
planteja una sortida al capitalisme, doncs es resigna al treball 
assalariat sense oferir cap alternativa. Afegeix que les últimes 
lluites han estat protagonitzades per gent que no és 
anarcosindicalista i que hi ha d'altres organitzacions socials que 
no miren sols el món laboral, però que també son intransigents 
amb el capitalisme. Algú va recordar que la lluita, en els anys 
70, tibant cada un pel seu costat, entre tots ens la vàrem 
carregar. El cas Escala va fer molt mal tant a nivell 
organitzatiu, com mediàtic. Sembla que, fins fa poc, no hi 
havia consciència de classe ni associativa, el nostre sistema 
productiu ha canviat i les persones ja no es consideren de la 
classe obrera i la lluita de classe ha quedat diluïda. 

Però actualment ningú se'n recorda del Cas Escala, els sindicats 
grocs han perdut la credibilitat i estan sorgint brots de rebel·lia 
entre els estudiants i entre la població, com el 15M. Els 
moviments socials no son contraposats a fanarcosindicalisme, 
molts cops els podem veure plegats. Actualment, s'hauria de 


promoure el cooperativisme i el treball en xarxa amb d'altres 
organitzacions socials. Aprofitant que moltes persones han 
descobert durant aquest any com es funciona 
assembleàriament, s'hauria de mirar de confluir per lluitar 
conjuntament. Potser les assemblees del 15M, d'Islàndia, dels 
països àrabs, d'EUA, podrien ser demòcrates, però hem de 
veure si sols és democràcia etimològica o anarquia. A quina 
democràcia es refereixen, quan diuen que ningú ens representa? 


L'anarcosindicalisme hauria de ser conductor de les forces 
obreres vers l'emancipació social. Per això s'hauria de crear 
noves coses i recolzar-nos mútuament, cosa que ja es fa a 
nivell dels sindicats anarquistes CNT, CGT, Solidaritat Obrera, 
que actualment s'han vist més d'un cop junts. S'hauria de crear 
presencia social, practicar l'acció directa, reorganitzar la 
societat i cercar 
quelcom nou 
passant 
imposades, 
l'anarquia 
quelcom 
assembleari 


i 


unitari, 
de lleis 
presentant 
com a 
ampli i 
per 

autogestionar la societat 
i generar feina. El més 
important però, la unió i 
facció vers aquest fi. 


SOPAR-DEBAT 

Vlcjnricm dc I anancasindical srro 



Aquest text pretén ser 
un resum de les 
opinions emeses al 
sopar que va durar fins a 
la una de la matinada. 

Anotacions 7 


La I Trobada de Grups i Individualitats Llibertàries de 
Mallorca, un envit amb futur 


El 17 de març de 2012 se celebrà al Puig de Cura la I 
Trobada de Grups i Individualitats Llibertàries de 
Mallorca. La iniciativa sorgí a finals de l'any passat del 
Grup d'Estudis Llibertaris «Els Oblidats» com a una eina 
per a conèixer les diferents activitats que el moviment 
llibertari illenc porta a terme i unir forces. Segons els 
organitzadors, la trobada sorgeix de la «necessitat de 
disminuir les distàncies que ens separen i la de crear 
xarxes de solidaritat i de suport mutu entre els que 
conformem el moviment llibertari actual a Mallorca». Per 
a «Els Oblidats» cal una «coordinació entre tots els grups 
i persones llibertàries per tal de poder donar respostes 
vàlides i conjuntes a la situació política, econòmica i 
social que estem vivint. Cada un des del seu àmbit, però 
conscients que la unitat fa la força». Un aspecte molt 
important, no exempt de polèmica, va ser que a la trobada 
van ser convidats grups que no es defineixen com a 
estrictament llibertaris o anarquistes, però que, d'antuvi, 
per les seves formes d'actuar i les seves pràctiques podrien 
ser considerats llibertaris. Durant aquests mesos els grups 


convidats van preparar ponències que han estat la base de 
la reunió. 

La Trobada començà amb la presentació dels grups 
convidats (Els Oblidats, Contrainfo, Ràdio 77, Arrels, 
Cultura Obrera, Universitat Lliure, Ateneu Llibertari Estel 
Negre, Agrohoritzontal, EcoXarxa, Grupo Avería, CNT i 
individualitats) els quals van exposar breument els seus 
quefers (objectius, funcionament, projectes, etc.). 
D'aquesta presentació, pensem, que sorprengué l'exposició 
de l'Ateneu Llibertari Estel Negre ja que, sense haver 
presentat cap ponència, aprofità l'avinentesa per 
manifestar la seva idea contrària a la creació d'una 
coordinadora i sí a l'establiment d'un únic grup anarquista 
a l'illa. La idea aportada per Estel Negre no fou un «brindis 
al sol», ja que es fonamentà seriosament, encara que, això sí, 
sabent que estava fora de lloc, ja que no s’havia presentat 
prèviament en forma de ponència i per tant només era un punt 
de reflexió a tenir en compte i per a un futur. 

Després es passà a l'exposició de les ponències i els debats 
pertinents per intentar arribar a consensos sobre les propostes. 

Les 10 ponències es van 
dividir en quatre eixos 
temàtics: coordinació, 

comunicació, economia i 
formació i actitud. En el 
primer bloc temàtic, referent a 
Coordinació, es van llegir i 
debatre les següents 

ponències: 1) Ponència 

creació d'una coordinadora 
llibertària; 2) Coordinació del 
moviment llibertari. Qui entra 
aquí? i 3) Uns objectius unes 
pràctiques i una estratègia per 
a la Mallorca d'avui —la 

ponència 4 (Per una 
coordinació de moviments 

anticapitalistes a Mallorca) 
finalment no sortí a la 
palestra. S'arribà al consens 
de crear una coordinadora 

llibertària i per a aquesta finalitat els col·lectius i gent 
interessada enviarà textos i ponències abans del 5 de maig al 
bloc de la Trobada^ per a discutir-los en una nova reunió que es 
realitzarà el 19 de maig proper al Puig de Cura mateix. 

En el bloc temàtic de Comunicació es llegiren i debateren dues 
ponències: 5) Per un nou model comunicatiu. Cal superar 
l'actual política comunicativa del moviment i 6) Cultura Obrera 
i el seu paper com a mitjà de comunicació del moviment. El 
consens al qual s'arribà va ser que cal coordinar-se entre els 
diferents grups que actuen en l'àmbit de la comunicació, així 
com en la necessitat d'organitzar tallers de formació conjunts 
sobre aquest punt. 

En el tercer bloc temàtic (Economia) es llegiren i discutiren 
dues ponències: 7) És possible una economia llibertària? i 8) 
Reducció de la jornada laboral. La difusió i la necessitat de 
participació en els projectes que hi ha en marxa actualment 
referents a economia llibertària (cooperativa integral, 
EcoXarxa, agroecologia, etc.) i la reivindicació de la reducció 
de la jornada laboral, van ser els consensos als quals es van 
arribar en aquesta part. 

En l'últim bloc (Formació i actitud) es llegiren i raonaren dues 
ponències: 9) La formació: les pedres necessàries per construir 
uns bons fonaments i 10) L'actitud: una manera de sembrar els 
fruits de la solidaritat, el respecte i la lucidesa que han de ser 
les principals característiques del moviment revolucionari. Els 
consensos d'aquest debat van ser que hem de millorar l'actitud 
envers els companys i cap a fora i la nostra autoformació, i la 
necessitat de sortir del gueto i obrir-nos. 

No cal dir que tot l'exposat no es va fer d'una tirada. Hi va 
haver temps per mirar les parades que els grups havien muntat 


amb els seus productes (llibres, revistes, publicacions, 
samarretes, etc.), conèixer-nos els participants una mica més, 
dinar, jugar a futbol, prendre el sol, etc. L'acte es va concloure 
quan arribava la fosca... 

Tal vegada l'aspecte més important d'aquesta Trobada va ser la 
participació de grups no autodefmits com a llibertaris 
(Contrainfo, Ràdio 77, Universitat Lliure, Agrohoritzontal, 
EcoXarxa i Grupo Avería) i les individualitats, qüestió aquesta 
que va marcar els debats, especialment el referent al de la 
necessitat de creació d'una coordinadora llibertària. El terme 
«llibertari», és clar, no agrada als no llibertaris, alguns per por 
(se'ns ha recomanat la no inclusió de fotos de la Trobada a 
Internet), altres perquè, en realitat, la seva forma de pensar en 
última instància no és llibertària i la decoren amb altres termes 
(alternativa, autònoma, antiautoritària, etc.) per fer-la més 
mengívola. 

El que quedà clar, finalment, és que cal crear una «coordinadora 
llibertària» i no una «coordinadora altres-termes» i potenciar, 
això sí, totes les iniciatives que, amb una estratègia 
antiautoritària, autogestionària, assembleària i horitzontal, es 
creïn a l'Illa. 

Pensem que cal reivindicar els termes llibertari i anarquista i per 
aquesta finalitat cal sortir de Farmari; tal vegada estaria bé crear 
un «Dia de l'Orgull Llibertari», que, vist el que hem vist, podria 
ser el 17 de març de cada any... 

Llarga vida a la, no nata encara, Coordinadora Llibertària! 

1. trobadallibertariamallorca.wordpress.com 

Emilià Pàez, per l'Ateneu Llibertari Estel Negre 

Contra l'estat basc 


L'Estat és una forma organitzada de poder, que es pot emmotllar a una 
monarquia, una dictadura militar, a la democràcia parlamentària, al 
socialisme estatista, etc., repetint-se sempre esquemes similars: uns 
grups dominants exercint el poder, uns cossos repressius per mantenir- 
lo, una moneda per pagar-los, un lloc -l'escola- d'adoctrinament a la 
moral i als comportaments del sistema; altres llocs -la presó i el 
psiquiàtric- on aparcar els diferents tipus de dissidents. Sempre, el 
treball com activitat bàsica i valor suprem i una legislació al servei de 
la dominació. Per altra part, l'Estat es circunscriu a un espai geogràfic 
que depenent del seu potencial bèl·lic i financer es podrà extendre o 
reduir a partir dels conflictes tant "nacionals", com"intemacionals". 
Dins el que es considera el seu territori, inclou de forma arbitrària llocs, 
individus, pobles, nacions, sovint direrents. Els força a tenir un devenir 
històric, social, econòmic, cultural, etc, comú al temps que els separa, 
per mitjà de fronteres, de la resta de la humanitat. 

A Euskal Herriak, «els abertzales», els patriotes bascos, solament veuen 
factible l'alliberament nacional si aconsegueixen un «estat propi», un 
nou aparell administratiu-repressiu que substitueixi al de l'Estat central. 
L'obtenció de «l'estat basc», encara essent « socialista », no és una 
reafirmació popular davant el poder. No existeix un «estat propi», ni 
des d'una perspectiva nacional ni des d'una perspectiva social. L'estat es 
manté sempre per sobre i contra la població que governa. Tots els estats 
estan sempre al servei d'uns grups dominants. Els estats poden exercir 
la dominació basant-se en diverses ideologies i classes o en l'unió de 
diferents territoris. A Euskal Herriak, inclús podria existir un estat que 
territorialment es correspongués exactament amb la seva geografia, 
però que fos una correspondència purament formal. En tal cas, la 
dominació podria revestir diferents configuracions, inclús podria ser 
exercida per grups socials exògens. Queda clar que la dominació 
continuaria essent essencialement la mateixa. 

La idea d'independència, amb tot el seu contingut alliberador, de 
ruptura que pugui tenir, es veu així ofegada per la idea d'estat. 

La formació de l'Estat a Vasconia 

Per quan arribaren els romans amb el seu estat imperialista, els 
vascons que vivien al marge dret de l'Ebre ja coneixien el que 


eren les ciutats-estat. A la Zona Mitja i Nord va haver de passar 
més d'un mil·leni per què els vascons que habitaven aquelles 
terres de boscos i montanyes sufrissin les conseqüències. El 
mantenir-se en tribus i més tard en comunitats locals, i sobretot 
en la defensa a ultrança de la seva autonomia, fou el mitjà més 
eficaç per impedir la constitució d'agrupacions socio-polítiques 
que integressin aquestes comunitats locals, i impedir el 
sorgiment de l'Estat, que és per principi unificador. "Els bascs 
no formaven una nació estructurada, sinó un conjunt de tribus 
més o menys independents que parlaven cada una el seu 
dialecte, dialecte d'una llengua comuna" diu Jaques Blot a 
Montana i Prehistòria Vasca. 

Encara a principis del Segle XVI la societat navarra seguia 
essent un mosaic de comunitats locals. Aquestes, que eren 
relativament autònomes i ben diferenciades entre sí, existien de 
molt abans i, en bona mesura, al marge de la Monarquia i de 
l'Estat que les englobava i amb el temps les aniria assimilant. 
No estem dient que l'estat no estés present, l'Estat no és 
solament un sistema institucional i normatiu sinó també una 
estructura d'homes. I entre aquests, les antigues elits autòctones 
foren els primers en integrar-les. Així, a Navarra, els estaments 
de l'estat apareixen integrats en l'esfera del regne, però la seva 
influència era més bé escassa com escriuen, A. Floristan i J.M. 
Imizcoz en La sociedad navarra en la Edad Moderna. Nuevos 
Anàlisis. Nuevas Perspectivas: "front a la importància de la 
comunitat local, les superestructures polítiques del naixent Estat 
navarrès baix medieval i inclús, després de la Monarquia 
espanyola, eren molt frèvols. Afectaven encara molt 
tangencialment a la vida d'aquells camperols, encara que fos 
creixent la seva importància amb el pas del temps". 

La transició d'una societat de comunitats a la Societat moderna 
en el marc d'una nova reordenació general, la de l'estat modern i 
de la Nació ocorre en el segle XVII. Un procés que, en el cas de 
Navarra, va en el sentit de la formació de la Nació Espanyola i 
de l'Estat modern espanyol. (La resta de les províncies basques 
del Sur ja estaven integrades en la que fou la base d'aquell estat: 

Castella). 

La gran fractura de la societat de comunitats apareix amb la 
divisió de "veïns” i "habitants”. Aquesta dicotomia convertí amb 
el temps en explotadors als primers i en explotats als segons 
(anomenats per cert també "segundones"). La usurpació del 
Batzarre per una elit pertanyent als "veïns" portà com a 
conseqüència la separació entre l'òrgan de poder i la comunitat 
així com la generalització de la propietat individual. Les 
principals senyes d'identitat de les societats amb l'Estat anaren 
apareixent amb nitidesa. 

És a partir d'aquelles dates quan es pot dir que l'Estat comença a 
cobrar un major protagonisme. Fins llavors a la muntanya, 
inclús quan existia un senyor, les comunitats cam 
peroles continuaven vivint molt lliurement, 
segons les seves creences i costums. Ja que 
la terra, la principal font de poder en la 
Baixa Edat Mitjana, estava en les seves 
mans. 

Progressivament llavors, l'estat va anar 
introduint la seva ideologia, cultura, idioma i 
el virus de la propietat individual, per mitjà del 
canvi de la relació política del poder. A Euskal 
Herriak, participa d'aquesta degradació la suplantació del 
Batzarre per una Junta amb alcaldes "competents" i fidels a 
l'Estat. Paulatinament i a conseqüència de l'anterior, apareixeren 
noves formes econòmiques i de vida social mitjançant el 
comerç, més tard de la industrialització, de la productivitat, 
etc... La concentració de serveis en un sol lloc, normalment en 
el centre o capital de la Vall van fer que es trenqués la unitat i 
equilibri existent. Els pobles més petits, perderen gran part dels 
seus referents culturals i socials, els costums propis, en benefici 
del centre de les valls. I per ventura el referent més important de 
tots, el sentit de comunitat. 

Entorn al cincents aniversari de la Conquesta del Regne de 
Navarra pel Regne de Castella ens volen fer creure que 
l'objectiu de l'Estat navarrès era realment defensar l'autonomia 
de les comunitats locals. Olvidant que el seu fur (la llei), els 
impostos, les armes, etc. estaven, com hem apuntat al 
començament per defensar la classe social que estava en el 


poder. La monarquia Navarra era similar a qualsevol altra i 
defensava els seus interessos, que eren just els contraris als dels 
seus "súbdits". Quan repoblaren el regne, els Reis de Navarra 
facilitaren terres i concediren furs a poblacions estrangeres; els 
"francs"; en territoris habitats per poblacions autòctones. 
Aquestes últimes veien com els nous pobladors usurpaven els 
seus béns, els imposaven la seva llengua i costums. Entre els 
Segles XI i XIII, els furs d'Estella-Lizarra, Pont la Reina-Gares 
i Burgo de San Cernín prohibien l'entrada als "navarresos" per 
afavorir la immigració. Així, els "francs", aliats de la Corona 
Navarra es convertiren en els majors enemics dels vascons. 

A l'hora de defensar els seus interessos, els Reis Navarresos 
utilitzaren la repressió sense embuts. Sense 
ser Navarra un lloc d'alta conflictivitat 
social, es produïren insurreccions com 
l'aixecament dels camperols de Falces 
el 1357, amb l'ajusticiament de nou 
camperols, i altres vint que s'escaparen 
pels pèls, la confiscació de tots els seus 
béns, etc. També es donà la sublevació de 
Mixa i Ostibarre (Baixa Navarra) el 1369, a 
Pont la Reina-Gares el 1379, la rebel·lió d'Iruna- 
Pamplona el desembre de 1386 contra els 
burgesos durant 22 dies, per la distribució 
injusta dels impostos. El cronista Garci López 
de Roncesvalles testimoni dels fets conta que 
la repressió va venir de "l'administració de la monarquia com a 
garant de l'ordre social del regne". 1.451 soldats acudiren a 
Pamplona a sofocar l'aixecament, i una vegada aquest derrotat 
vingué la repressió. Quatre homes dels que més es destacaren 
foren esquarterats i altres mols empressonats per la seva 
participació en els fets. El 1405 la repressió també es va abatre 
sobre la Junta de Miluce. Nou camperols foren penjats i un 
llençat des d'un penyassegat. 

Avui en dia, es vol salvar la cara a l'Estat navarrès, degut a les 
seves lleis. A tall d'exemple, el seu ordenament principal; el Fur 
General, les Corts de Navarra i el clergat reconeixien infinitat 
de prerrogatives que potenciaven i reforçaven el seu poder, i 
així les jerarquies. Posseïen els escuts d'armes, no pagaven 

impostos, a l'Església i en els actes públics tenien prioritat en la 
localització de seients i sepultures, en l'ordre de les ofrenes, etc. 
En la concòrdia de 1501, la Vall d'Amescoa Baixa fixà la 
preferència dels gentilhomes en els seients de les esglésies. La 
resistència de la comunitat de la vall a aquestes prerrogatives, 
aconseguí tirar-les per terra. 

De cara al 500 aniversari de la conquesta del Regne de Navarra 
per tropes de l'estat castellà ens porten a col·lació el Dret 
Pirenaic com quelcom de sempre. Tomàs Urzainki escriu: 
"Sancho Rebullida afirma, equivocadament, que aquest Dret no 
és molt antic, doncs hauria sorgit de manera consuetudinària al 
llarg de l'Edat Mitjana i l'Edat Moderna fins avui; evidentment, 
coneixent la realitat dels orígens i evolució d'aquest Dret, no 
cap tal sorpresa doncs sí que els seus actors jurídics eren 
almenys membres d'aquelles juntes judicials de les civitates de 
Vasconia". Però ens preguntem: podia existir abans de l'Edat 
Mitjana, no ja el Dret Pirenaic, sinó Dret algun en la zona 
pirenaica? Dret significa jurisprudència escrita, cosa que no 
existia a la Muntanya Basca. Per tant, d'haver existit dret algun, 
aquest hauria sigut en tot cas el Dret Romà. A manera 
d'exemple, diguem que les "lleis", és a dir les ordenances més 
antigues de la Vall de Baztan són de 1560. 

Passem a veure què succeïa en l'altre estat opressor dels bascos, 
el fins la Revolució francesa no tan jacobí estat francès. Com es 


pot comprobar a continuació: "Abans de la Revolució francesa 
es contaven a França unes 144 províncies, cada una amb els 
seus furs (coütumes) diferents, que no es començaren a escriure 
fins en temps de Carles VII (1422-1461): tenint-se solament la 
descripció de 16 a la fi del regnat de Lluís (1515). De manera 
que, des que va haver pobles en el nostre territori, fins a 
principis del Segle XVI, la major part d'aquests pobles estaven 
sotmesos a lleis que ningú havia descrit". 

Les comunitats rurals pirenaiques, alpines, bretones, etc., es 
guiaren més per la costum i les ordenances particulars, que per 
la legislació real general. Cada comunitat local, bé fos vall, vila, 
ciutat, etc. era una micro societat. Tenia el seu propi territori, 
les seves pròpies normes, les seves jerarquies, el seu codi de 
valors. Inclús, en ocasions, els seus mites, ritus i símbols 
propis. Fins als dialectes de l'euskera eren (i són) particulars. 
Era qüestió d'ús i no tenien res a veure amb el Dret. 

Quant més ens allunyem en el temps i més ens apropem a les 
Muntanyes menys consolidats estaven els estats i en alguns 
casos, ni es sabia d'ells. Deia Heller: l'Estat amb nom i com a 
realitat és quelcom, des del punt de vista històric, absolutament 
peculiar i que, en aquesta la seva moderna individualitat, no pot 
ser traslladat als temps passats i és patent el fet de què durant 
mig mil·leni, en l'Edat Mitjana, no existí l'Estat en el sentit 
d'una unitat de dominació, independentment en l'exterior i 

interior, que actués de manera contínua amb mitjans de poders 
propis i clarament delimitada en lo personal i territorial". 

Territori, territorialitat i estat 

Per la seva part, el territori com a espai acotat, comença a tenir 
importància per les tribus vascones quan aquestes comencen a 
baixar de les muntanyes a la vall entorn a l'any mil d'aquesta 
era. I molt més tard, fins que els estats no es van conformant 
com a estat-nació amb unes institucions que abarquen tot el 
territori, la territorialitat no comença a prendre força. La 
territorialitat cobra sentit amb el pas de les "ius gens" 
(comunitats autònomes) a la "ius civitae" (l'estat organitzat en 
base al territori i a la propietat individual). 

Un bon exemple són els propis vascons. Aquests entren en la 
història per mitjà dels grecs i romans com a poble, abans que 
com a Vascònia, concepte territorial. En aquesta època el grup 
ètnic i lingüístic era el seu principal tret d'identitat, ja que 
estaven auto organitzats en "ius gens". L'acotar un territori 
llavors hagués estat fart difícil. 

El que es pot considerar primer Estat navarrès neix a la Iruna 
dels vascons. Iruna es converteix en una ciutat-estat i passa a 
anomenar-se Regne de Pamplona, adjuntant-se alguns territoris 
propers. La territorialitat del regnde de Pamplona podia ser 
concretada sense majors problemes. Però no contava amb un 
grup ètnic i lingüístic homogeni, sinó al contrari, amb una 
composició multiètnica (pamplonesos, navarresos, gascons, 
francs, jueus, mudèjar...) amb les seves respectives llengües. 
Llavors s'havia passat a la "ius civitae". 

Des de la formació del Regne de Pamplona fins a la conquesta 
del Regne de Navarra el 1512 pel regne castellà, la territorialitat 
de l'Estat navarrès ha anat canviant tantes vegades, com ho deia 
de monarca, fins a la consolidació de les seves fronteres, en 
època en què l'Estat navarrès era regit per reis i comptes 
francesos. 

El Regne de Navarra no fou mai l'Estat dels bascos (o dels 
vascons) ni territorial ni política, ni culturalment. Biskaia es 
separà del regne, abans que la zona Noroest de Navarra (Baztan 
i Bortziriak) s'integrés. El Béarn arribà a ser part del Regne, 
però no així Zuberoa. I és que com ja hem dit, el Regne de 


Navarra es formà sobre els "drets" que la corona o el monarca 
navarrès corresponent anigués obtenint pel seu patrimoni, essent 
l'Estat part d'aquell mateix patrimoni. Per tant, queda clar que 
en un Estat feudal o semi-feudal, com va ser el del Regne de 
Navarra mai recau la sobirania en la nació; inexistent; per 
l'essència patrimònica de l'entitat, és a dir per la qualitat de 
patrimoni personal del monarca. 

En efecte, el Regne de Navarra mai va poder concebir-se com a 
nació alguna (fos quina fos ella: pirenaica, navarresa, basca, 
basco-navarra o bearnesa), doncs els que defensaven quan 
servien a aquell regne, servirien el seu rei. La lleialtat que els 
animava anava cap el rei i el seu senyor. El seu patriotisme no 
era sinó precisament aquell: la defensa del patrimoni real. Les 
comunitats autònomes, les "ius gens" no evolucionaren cap a la 
formació d'un Estat de "motu propi", perquè no transgredien els 
límits de la comunitat i resolien les seves diferències en la 
negociació i l'acord, segellant amb aliances i pactes. Alguns 
d'aquests mecanismes han arribat cap els nostres dies com els 
acords fronterers entre valls. La dominació, el robatori, la 
imposició i la guerra són cosa dels estats. 

L'estat navarrès es materialitzà mitjançant l'expansió 
colonitzadora territorial. Dita expansió es portà a terme 
mitjançant la desterritorialització forçada de les comunitats 
originàries de les seves terres, de les que l'Estat s'anà apropiant. 
El perseguir una sola identitat per Euskadi, Euskal Herria, 
Regne de Navarra, Estat navarrès, Estat basc, etc. identificar-se, 
fer-se idèntics és l'obsessió dels patriotes. Apel·len a la història, 
a la territorialitat, a l'idioma (l'euskera) per defensar el seu dret 
a l'estandarització (a l'Estat) a pesar que es promou 
l'homogeneïtzació i l'autoritarisme imposant una manera única 
de ser sobre la rica diversitat d'Euskal Herriak. 

Tal vegada és amb l'euskara on de forma més nítida es pot 
apreciar tot el presentat anteriorment. Diuen alguns que els 
bascos "euskaldunak" persisteixen perquè existeix l'euskera i 
aquest es mantingué gràcies al Regne de Navarra, l'estat basc, 
altres diuen que gràcies al clergat. Una vegada més estan 
reescrivint la història pels seus interessos polítics. A pesar de 
què la població de l'estat independent, l'anomenat Regne de 
Navarra, era majoritàriament bascoparlant, aquest era un estat 

romanitzat. L'euskera, les formes de vida i costums, el folklore, 
etc han sobreviscut perquè mal que bé han perviscut les 
comunitats que el practiquen. 


L'estat és dependència, l'anarquia independència 

La idea que la independència només és possible a partir de la 
creació d'un nou estat és falsa. No ha existit mai un estat que fos 
la lliure expressió de la població, això significaria que ha perdut 
les seves atribucions fins a tal punt que ha deixat de ser estat. 
L'estat és sempre un fenomen administratiu-repressiu, un 
fenomen jurídic i institucional creat per sotmetre la població. 
Nació és sinònim de poble. No obstant això, l'estat propi, 
l'"estat basc", l'"estat socialista basc", són tan sols diferents 
variants administrativo-repressives, però mai seran el poble. 

La independència és la ruptura amb tota forma de dominació, la 
no delegació de la pròpia capacitat de decisió i actuació. És per 
això que la independència és essencialment individual, abans 
que nacional, i, per descomptat, molt abans que estatal. No hem 
d'inventar res, ens basta amb conèixer i posar en pràctica les 
formes organitzatives de les comunitats de la Muntanya Basca 
que han perdurat en alguns casos fins els nostres dies. 

Aquests es basen en principis d'igualtat, suport mutu, 
solidaritat, rebuig a la jerarquia i a la propietat privada, etc. 
Advoquem per la lliure federació de les diferents unitats 
poblacionals (la casa, el barri, el poble, la vall), partint de 
l'individu. Així arribarem a la independència total, la que ens 
porti fins el final, l'equilibri entre la comunitat i l'individu, 
l'individu i la comunitat. 

Traducció: “La Rosa dels Vents” • Font: Indymedia EH 



distribuïdora 

anarquista 

www. n qü QÜ 0. o * I s r 111 oi I b* r la no 

c I g i i I lo I i b c i t j r i □ ;££; hddoíO.ó 


I girDQDo 





I 


^ xfjrK.idrïS Lürcrrts nMposiL·ionr, 







v*. 


I 


14 IAROSADELS VENTS 



Barcelona de mentida 


Què passaria si Port Aventura tanqués avui? Com 
interpretaria la gent aquest parc temàtic dintre de 
50 anys? Sembla impossible que 
algú pogués pensar que els decorats de 
la Polinèsia, de l’Oest, de la Xina o de l’Amazones 
van ser reals oi? Doncs Barcelona és plena de 
decorats d’atrezzo. Escenaris pels quals es 
passegen els turistes fotografiant una ciutat ideada 
per unes elits amb l'intenció de poder-la vendre, 
sense que els importés gaire el rigor històric, un 
parc temàtic amb dos espais principals: la 
Barcino romana i la Barchinona medieval. 

Quan Cerdà va projectar l'Eixample la ciutat 
antiga era la ciutat més densament poblada 
d'Europa, amb gran mortalitat per les deficiències 
sanitàries, empetitida per les polítiques de l'estat i 
tancada a les muralles. Això va fer que, a banda 
del conegut Eixample també es planegés un 
projecte de reforma que volia esponjar l'interior de 
la ciutat vella amb grans carrers. El primer, 
anterior a Cerdà, l'eix del carrer Ferran, Jaume I i 
Princesa. Un projecte fet amb fins militars, per 
connectar la Ciutadella militar amb el convuls 
barri industrial del Raval, amb la intenció 
d'esclafar amb facilitat les revoltes. 

Però a aquest carrer es volien afegir alguns altres, 
l'Avinguda A (actual Via Laietana), l'eix de la 
Plaça Nova i Francesc Cambó i un carrer que 
creuava el Raval. Però construir l'Eixample a uns 
terrenys no edificats era més barat que reformar la 
ciutat antiga, ja que l'Ajuntament no 
tenia calers per pagar indemnitzacions. 

Tot i això, com podeu veure, 
aquestes línies generals es van mantenir i algunes 
es van realitzar més endavant. El que va implicar 
un canvi més radical de tots carrers va ser 


l'Avinguda Laietana, que es va començar a 
construir l'any 1908 creuant l'antiga ciutat 
per la meitat d'adalt a abaix. L'enderroc va 
suposar obrir una bretxa de 80 metres 
d'amplada i uns 900 de llargada. Es van 
destruir 2.199 cases i molts palaus 
medievals, afectant a unes 10.000 
persones. Malgrat les protestes del veïns i 
d'artistes i personatges com l'arquitecte i 
conservador Jeroni Martorell, és varen 
perdre llocs com el palau del marqués de 
Monistrol, el palau del marqués de 
Sentmenat o els convents de Sant Sebastià i 
el de Sant Joan de Jerusalem que guardava 
la tomba de Pau Claris. L'urbanisme de la 
ciutat medieval va quedar destramat i els 
edificis amagats rere enormes edificis 
pantalla, molts dels quals d'estil Chicago, 
sense que els burgesos tinguessin moltes 
manies, amb la intenció de comunicar-se 
ràpidament amb el port. 

Aquestes destruccions de l'autèntic 
patrimoni barceloní van deixar al descobert 
part de l'antiga muralla romana, un fet que 
els intel·lectuals noucentistes van veure 
amb bons ulls, ja que implicava tornar a 
vincular la ciutat amb les seves 
arrels clàssiques. Per als de la corrent 
modernista en canvi l'important era 
vincular la ciutat al passat medieval. Es va 
iniciar així una aferrissada cursa per crear 
un barri històric, el que amb el temps va 
ser el barri gòtic. 

L'any 1882, en motiu de l'Exposició 
Universal es va iniciar la reforma de la 
façana de la Catedral, que la burgesia 
catalana no creia prou espectacular per 

aquesta Barcelona aparador. El banquer Manel Girona va 
promoure un concurs per la reforma. Un concurs que va acabar 
* premiant un model neogòtic pensat per Josep Oriol Mestres 
que semblava molt medieval, però que poc té a veure amb 
l’autèntic gòtic català, molt més auster. 

Sense marxar gaire lluny trobem un altre element que actualment és 
un dels símbols de la ciutat de Barcelona, o com a mínim de la seva 
part antiga, el pont sobre el carrer del Bisbe. Un espai que 
deu aparèixer a milions de fotografies i que cada dia dotzenes de 
guies (no titulats) expliquen com a autèntic, amb llegendes sobre la 
cal·lavera incloses, però que en realitat és un afegit incorporat l'any 
1920. Sense conèixer la història autèntica pocs dubtarien de 
l'antiguitat del pont, però és curiós descobrir com fins i tot les 
revistes satíriques de L'època en feien mofa imaginant ciutadans del 
futur prenent el pont com a autèntic. Tampoc s'escapa un espai tan 
emblemàtic com la Plaça del Rei, on als anys trenta del segle XX es 
va decidir ubicar un dels pocs palaus gòtics salvats de la destrucció 
de la Via Laietana, la Casa Clariana Padellàs. 

Però no només és va recrear L'època medieval. A la Plaça Nova, on 
comença el carrer del Bisbe i on hi havia una de les portes d'entrada 
a Barcino hi trobem una de les recreacions més sorprenents, una peça 
que molts turistes i ciutadans de Barcelona creuen autèntica, un tros 
d'aqüeducte, que de fet va ser construït als anys 50 del segle XX, a 
un dels espais que va quedar buits en obrir-se la plaça. Es cert que els 
aqüeductes de la ciutat romana arribaven a aquesta torre, però aquest 
no és més que una recreació. Com també és cert que a la Plaça de la 
Vila de Madrid es van trobar tombes romanes, però en cap cas tantes 
com les que es poden veure actualment, ja que moltes van ser 
traslladades d'altres punts de la ciutat. 

Durant els darrers 100 anys una burgesia que no va tenir problemes 
per acabar amb el patrimoni de la ciutat s'ha anat construint una 
ciutat aparador feta a mida, on de fet el que menys interessa és la 
història. El fonamental és la fotografia, l'aparença, la ciutat apropiada 
per poder fer calers. 


Agus Giralt 

